khistorydata/jeongjo-sjw-relations huggingface dataset:
정조 0년 · 강
召見判義禁蔡濟恭于廬次。
정조 0년 · 목
予曰。以箕伯査啓觀之。趙曮事。更無可論。洪述海元義孫輩。皆已嚴處。則趙曮豈可容恕乎。
정조 0년 · 강
命趙曮拿來取服報。政府詳覆。
정조 0년 · 목
敎曰。平安監司査啓。旣已畢到。還穀發賣剩餘錢。爲四十六萬二千餘兩。民債所捧錢之歸於私用者爲十萬餘兩。備局請貸錢之稱以還報。虛錄不報者爲七萬餘兩。凡此六十餘萬兩之贓污。道臣査啓中。該道人吏之報辭及置簿文書。明白無疑。則到今曮也亦可發明乎。其所贓污。比之洪述海元義孫。或爲屢十倍。或爲六七倍。述海義孫。旣皆嚴處。則獨於趙曮。而雖欲惟輕得乎。今則査案旣具。辭證又備。其令該府拿來。具格取服後。報議政府詳覆施行。
정조 0년 · 강
命左右史丸藥製給。
정조 0년 · 목
敎曰。當此盛暑。左右史之勞役。不可不念。六一散淸心丸之屬。量宜製給。院隸之待令閤外者。馬通亦爲量宜。時時分饋。分付藥房。
정조 0년 · 강
召見忠淸監司徐有臣于廬次。
정조 0년 · 목
辭陛也。○予曰。公淸素稱多弊。卿其往欽哉。
정조 0년 · 강
命 因山吉日爛商。金曄亦使同參。
정조 0년 · 목
敎曰。泰川幼學金曄上疏。論 因山吉日。雖未知所見之如何。而難以一儒生之言準信。總護使其令明日入來。率諸日官爛臣以聞。而金曄亦使同參。
정조 0년 · 강
命首醫方泰輿削職。
정조 0년 · 목
藥房副提調洪國榮啓言。醫官或傍提於提調。俾爲替奏。自是古例。首醫方泰輿。敢於榻前。高聲直奏。實爲駭然。請罷職。從之。○敎曰。藥匙不傳於提調。任自開坼。非止一再。事極駭然。幺麼醫官。焉敢若此。不可罷職而止。首醫方泰輿削職。
정조 0년 · 강
御製閣施采卜定。命勿爲封進。
정조 0년 · 목
敎曰。今聞禮房承旨所奏。 御製奉 安處。二三靑施采其費不些云。關西卜定。勿爲封進事分付。
정조 0년 · 강
詣 殯殿。行夕 奠。
정조 0년 · 강
景慕宮儀。命諸處各藏諸臣頒賜。
정조 0년 · 목
敎曰。 景慕宮儀印出後。六件內入。諸處史庫政院玉堂翰苑禮曹各藏一部。頒賜則時原任大臣奉朝賀諸承旨序文書進承旨左右史上下注書校正諸臣。各賜一件。
정조 0년 · 강
泰川幼學金曄。疏陳 山陵擇日不吉。
정조 0년 · 목
疏略曰。今玆營 陵。民所號泣而爭望者。卜吉地擇良日。而今聞所擇辛卯日。非一國之日。非萬民之日。蓋七月辛卯。妖星日一不祥。孫日二不祥。毒氣逼歲三不祥。羊刃逼命四不祥。四虛日五不祥。昔后稷之葬。用癸巳日而享昌。周公營洛。用已未日而富强。敢陳至情。不以人廢棄。
정조 0년 · 강
先朝御筆頒賜中。遺未及下敎鰲興府院君家。亦給一件事。命分付。
정조 0년 · 강
召見時任大臣。會議諸臣于尊賢閣。領議政金陽澤。左議政金尙喆。戶曹判書鄭弘淳。禮曹判書鄭尙淳。都監堂上蔡濟恭金鍾正李徽之。禮曹參判沈履之。都廳徐有防柳義養。
정조 0년 · 목
予曰。金曄能爲文字乎。尙喆曰。未能詳知。然似知文字矣。予曰。此是必有希覬之心矣。曰。孫日何謂也。陽澤曰。擇日之有父日焉。有母日焉。有孫日焉矣。
정조 0년 · 강
命疏儒金曄嚴勘。
정조 0년 · 목
敎曰。泰川幼學金曄之疏。不但語涉無稽。與諸日官爛商之時。全昧證援。至於一段語。又有方書之明據。渠以鄕谷儒生。旣無眞知的見。敢生議到於莫重事之計。此不嚴斥。則繼此窺覬之徒。其將接跡而起。令攸司照律嚴勘。此後以此等不輕之說陳章者。勿爲捧納。
정조 0년 · 강
命江華區劃。嶺南軍作米。明春漕船裝載直納。
정조 0년 · 목
戶曹判書鄭弘淳啓言。因江華留守李瀰所啓。本曹甲午貸用米六千石。以嶺南軍作米區劃事。大臣陳達蒙允矣。令該道。明春漕運時。隨其餘漕船隻裝載。直納江都。若不畢運於一年。則更待後漕擧行爲好。請分付該道及該府。從之。
정조 0년 · 강
命尹宣擧父子事。一從丙申丁酉 處分。
정조 0년 · 목
禮曹判書鄭尙淳啓言。日前湖儒疏批。以尹宣擧父子事。有遵 聖祖丙申丁酉 處分而行之之敎。故自臣曹發關畿湖兩道。使之擧行矣。卽聞外邑。眩於擧行。而丁酉 處分。則只撤去院額。毀破書集一二板云。今番則何以爲之乎。敎以。一從丙申丁酉 處分可也。
정조 0년 · 강
山陵都監財力。命自戶兵曹劃送添助。
정조 0년 · 목
總護使金尙喆啓言。 山陵都監財力之當初分劃。一依庚子之例。而事役浩大。役夫之未受價木。爲四十四同云。自戶曹劃給內下銀子。使地部區處。其代錢五千兩。米七百石。幷卽劃送兵曹。木三十同。亦爲添助之意。請分付戶兵曹。從之。
정조 0년 · 강
景慕宮祭器。命計數捧置。
정조 0년 · 목
禮曹判書鄭尙淳啓言。 景慕宮祭器。今已鑄成。而積置露處。事甚虛疏。若得昌慶宮公廨中數間房舍。姑爲藏置。則似好矣。敎以。使改建堂上。計數捧置於 景慕宮可也。
정조 0년 · 강
命役軍給布區劃。卽爲輸送頒給。
정조 0년 · 목
敎曰。今日史官勞問役軍時。到處呼訴云。方夏巨役。趁不給布。甚非愛恤之本意。俄者總護使。旣已筵稟區劃。其令待明朝卽爲輸送。又卽頒給事。分付兵曹及 山陵都監。
정조 0년 · 강
命假注書柳孟養。更審役處。
정조 0년 · 목
敎曰。假注書柳孟養奉審回奏。極其勤幹。明午更爲馳詣。傳宣頒布之意。仍審役處回奏事。分付。
정조 0년 · 강
命各宮房所任。非特敎勿充。
정조 0년 · 목
敎曰。各宮房所任有闕。不稟差備。至於今番五六闕。亦皆不稟。事極駭然。以此之故。皆以別監中疊役人差定。而此後有闕。這這稟于差備。今者各宮所任之多。則一痼弊。非不知今番有闕勿補。而以申飭之意。特命竝充。此後非特敎勿充事。自內司捧甘各宮房。
정조 0년 · 강
命戶郞。持掖庭頒料式入侍。
정조 0년 · 목
敎曰。冗官猶減。況宂吏。宂吏尙然。況宂隸。宂隸又且存削。況宂僕。近來名以加出。或有不加差出而濫受者。名以他處。或有以他人名冒受者。事之混淪。莫此爲甚。其欲矯弊。莫善於務實之政。雖減宂散。以其虛實之相蒙。未見實效。戶郞持掖庭所屬各處及守僕等頒料定式入侍。
정조 0년 · 강
命趙明鼎敍用。
정조 0년 · 목
敎曰。趙明鼎曾經文任。可以獻議。且與郞官有異。敍用。其令卽爲獻議。
정조 0년 · 강
命掌苑別提金道林分揀。出代勿施。
정조 0년 · 목
義禁府啓言。掌苑別提金道林傳旨內。泛稱遲晩。請刑推。敎以。金道林。渠非本色郞廳。則其所不知。理所固然。分揀放送。本職仍任。旣出之代勿施。今番飭敎。旣有 慈旨。則事體尤非尋常。不但生果之不適祭物。其他乾果。每多腐傷。非今斯今。則雖非特此郞廳不能檢飭之事。旣是色郞。則不可無飭。乾果與生果色郞。一傡捧傳旨。
정조 0년 · 강
配金曄于萬頃縣。
정조 0년 · 목
刑曹啓言。金曄杖一百徒三年定配於萬頃縣押送。
정조 0년 · 강
吏曹參判權導。疏辭新除亞銓之任。賜例批。
정조 0년 · 강
召見刑曹參判金用謙。慶源府使朴瑬。瑞山縣監朴志海于廬次。
정조 0년 · 목
瑬等辭陛也。○予謂瑬瑞等曰。下去懋哉。用謙進前。予曰。曾聞卿熟於禮文。欲與卿講論矣。用謙曰。臣蔭吏也。不敢參論於講筵矣。予曰。禮書先自何書而見之則好耶。用謙曰。先見通解則好矣。予曰。若有總管之闕。則以刑參之人。置之闕中。討論講義則好矣。
정조 0년 · 강
中批。以金用謙爲都總管。
정조 0년 · 목
敎曰。呈辭總管許遞。其代刑曹參判金用謙除授。其令謝恩。
정조 0년 · 강
拿中官孫效忠申德龍。
정조 0년 · 목
敎曰。予在春宮時。見都提調洪獜漢。請改醫官鄭允說之名字。必欲改說字者。予甚駭怪。而伊時非施政令之時。故略諭未安之意於醫官矣。今以奉湯首醫之交替。召問允德改名之故。則初而欺隱。末乃吐實。而果不外予料。聞來不覺驚痛。身爲大官。偏聽所親醫官自宦寺流傳之言。以無於法之避妻祖名。肆然瀆擾於靜攝之中。噫。等閒廉防。雖難求備於洪獜漢。而中官以不可傳之說。言於允德。至於改名之境。則是豈設置閽寺。別其內外之義也。雖渠輩親自仰聞而仰覩者。決不敢傳播於外人。況此不得仰覩而仰聞之事乎。 聖意所在。渠輩何敢窺測。尤何敢以窺測之事。至於傳說而不少畏懼乎。所關甚大。方今做治。先於嚴宮禁。則況事係莫重者乎。聞允德之言。中官卽孫效忠申德龍云。渠輩雖無知識。亦具秉彝。爲待令內侍。豈忍說道。以嚴宮禁處分。猶屬餘事。雖然亦不可只憑允德之言而處決。中官孫效忠申德龍拿問口招。勿爲問目。只以傳播與否査覈。禁府堂上持草供以奏。鄭允德則本事之外。曩時以直宿事。便若相較者。於渠犯分之一端。宜卽處分。而中官姑未處分。更當有下敎矣。○敎曰。夜深姑止之。鄭允德明朝開坐。使之頭面。
정조 0년 · 강
惠慶宮進服淸暑六和湯。前方中去檳榔五貼。命更爲製入。
정조 0년 · 목
醫官診候訖。奏曰。脈候左右三部調均。胃脈數候顯勝矣。
정조 0년 · 강
命進御淸暑六和湯。限五貼自今日煎入。
정조 0년 · 강
國葬都監。以 山陵各項吉日改擇。別單書入啓。
정조 0년 · 목
啓 欑宮七月二十五日卯時。 發引同月二十六日寅時。下 玄宮同月二十七日酉時。
정조 0년 · 목
敎曰。前後敦諭。卿心已罄。予意又悉。更何多誥。卿恙想已瘳可。金寶之役。一時爲急。卿須勿復控辭。卽爲入城。仍卽入侍。進詣都監。斯速書進事。遣史官傳諭于洪奉朝賀。與之偕來。
정조 0년 · 강
假注書朴廣源。以奉朝賀洪鳳漢附奏啓。
정조 0년 · 목
書啓以爲。臣奉聖諭。往諭于奉朝賀洪鳳漢處。則以爲。臣情苦病篤。積逋恩命。且以寶篆書寫之綠臣稽遲。尤爲惶悶。蓋臣病情。始以輪行毒感。轉成逐日老痁。氣不敵病。日漸凘陷。雖欲自强。其勢末由。伏願金寶書寫。卽賜變通云矣。
정조 0년 · 강
中批。以宋宅圭爲林川郡守。
정조 0년 · 목
敎曰。林川郡守適有窠。先正孫全義縣監宋宅圭除授。全義縣監代。今日政擬入。
정조 0년 · 목
以李濟萬爲持平。林得浩爲副校理。李魯述爲副修撰。具善復爲判尹。趙明鼎爲知春秋。權噵爲同經筵。尹得養爲右尹。沈命吉爲義興縣監。尹心協爲仁川府使。金觀行爲全義縣監。
정조 0년 · 강
命初仕變通相議後草記。
정조 0년 · 목
敎曰。都政不遠。吏判頃者旣承下敎。初仕變通事。相議大臣後。草記稟處。
정조 0년 · 강
命申德龍。待傳敎發配。鄭允德捧供。
정조 0년 · 목
義禁府啓言。鄭允德改名委折。與申德龍頭面。互相爭詰。終不歸一。令內侍府詳査後請稟處。敎以。鄭允德。初以孫效忠申德龍現納。則德龍必無不知之理。德龍之闕外待令。在於正月二十七日。還收在於二月十三日。初九日改名允德之時。德龍果雖不在。改名之事。於允德非細事。則必有經營思量者。不必德龍當日傳說。然後允德當日改名。德龍雖於正月言及。洪獜漢之都提調入侍。在於初二日。而其間朝家連値事故。則乘間之便。無出於初九日故也。是則德龍之罷官與否。非所可論。德龍之不能愼莫重之言。渠之自幼伎倆。同班中官及闕內宮人。有口皆傳。無人不知。則此事耳亦。雖欲隱諱。其可得乎。近年以來。不得待令者。亦以聖鑑照燭而然也。以此觀之。渠之常時所犯。姑不索言。到此嚴問之下。若復一向發明。則幺麼內侍。何律不繩。各別嚴問。如有更加頭面之端。更爲面質。又啓目。申德龍更招。一向稱冤。其所發明。尃以義州請簡事爲肯綮。問于鄭允德。則允德之言。專不成事理。德龍不可不嚴繩。允德亦不可無罪。請上裁。敎以。觀此德龍之供。果如渠言。雖於壬癸年洪龍漢義州府尹時。有所說道。改名之事。於允德大事。則不敢率爾用計於生面都提調。至如洪獜漢爲都提擧後售計。是則以渠供中三四年內。何不一陳於都提調。始於乙未二月。轉達改名之請耶云者。尃無着落。又以事理推之。洪獜漢雖急於欲改允說之說字。獜漢亦有思量。不能於初入都提調時。仰請改名者。事勢固然。獜漢甲午臘月拜相爲都提調。則翌年春復入之後。急急仰請改名。尤非難知之事。毋論申德龍孫效忠。自中官轉聞而轉達於 天聽。一也。不必以此更聞於德龍。設如德龍之供。渠雖未及說道。自醫官轉通囑簡於府尹。於渠無嚴之一端。孫效忠本事旣已直招。則不足更問於德龍。今方酌處。待傳敎發配。允德依此傳敎。待明朝捧供。○敎曰。昨日醫官鄭允德之奏。今者中官申德龍之供。發明與推諉之際。皆以德龍之請簡義州府尹洪龍漢時事爲證。而德龍則今無更問之端。而中官之轉囑外朝。事甚稀闊。欲知何事。允德處發問目。以何事轉囑委折。無敢隱諱之意。待明朝嚴問口招。捧供以聞。
정조 0년 · 강
汰醫官金孝儉。
정조 0년 · 목
敎曰。昨日傳敎。旣已發端。雖與鄭允德之便同角勝。不可同年而語。而予初旣不置於待令中。則允德之求入階梯於金孝儉。此等醫官。雖令汰去。決無苟艱於議藥之事。醫員金孝儉汰去。更勿還屬事分付。
정조 0년 · 강
命堂下醫官。幾窠有闕勿補。
정조 0년 · 목
敎曰。予於本廳醫官事。有訝惑者。堂下醫官加資。則計以數外。雖至數十。以此不拘。而更差他醫。以充堂下之闕額。予則曰。欲減冗官。莫急於此也。況本廳雖謂之自中之術。幾皆口耳之口耳也。減之爲益不少。加之爲害甚大。以此傳于都提擧。後日診筵。堂下醫官有闕。限幾窠勿補事。從長稟處。
정조 0년 · 강
外梓宮奉詣。命改擇。
정조 0년 · 목
敎曰。道路泥濘。 外梓宮奉詣。改擇數日內事。分付禮曹。
정조 0년 · 강
外梓宮奉詣。命以十二日爲之。
정조 0년 · 목
禮曹啓言。外 梓宮奉詣。令日官推擇。則今六月十二日丑時。十五日丑時。十七日寅時爲吉云。以何日爲之。敎以。十二日爲之。
정조 0년 · 강
命初 虞祭享 陵所設行。翌日返 虞。
정조 0년 · 목
敎曰。初 虞祭享。當依補編。當日返 虞後設行。而下 玄宮時刻。酉時爲吉云。勢不可當日返 虞。初 虞祭享。依古例 陵所設行。翌日返 虞事。分付該曹及該都監。
정조 0년 · 강
延福殿　懿昭廟守僕一額。命除減。
정조 0년 · 목
敎曰。明當下敎。而其中 延福殿守僕一額。 懿昭廟守僕一額。大殿加出各色匠一名。旣不立役於本處。名不正之甚者。爲先除減。而亦不可無料以待下敎區處。
정조 0년 · 강
召見禮曹判書鄭尙淳。大司成李商岳于廬次。
정조 0년 · 목
予曰。科制事。姑未的定。此後之變通與否。姑未知。而但今春之科。卽 先朝所設之科。則事面自別。予意則此科。不可不以 先朝科制設行。禮判國子長之意何如。尙淳曰。臣意亦以爲。 先朝旣設之科。似不可變通矣。商岳曰。臣意亦然矣。予曰。然則鄕試旣有出榜處。漢城試未得出榜。勢將鄕試已出之榜用之。只漢城試更爲設場矣。尙淳曰。其勢然矣。予曰。若只設漢城試。則今春之見屈於鄕試者。或有更赴漢城試之弊矣。尙淳曰。不無此慮矣。
정조 0년 · 강
大司憲李聖圭。以母病陳疏乞遞。批許救護。
정조 0년 · 강
命增廣漢城初試。封彌拆見後書啓。
정조 0년 · 목
敎曰。旣有筵敎。禮判與四館堂郞。增廣一二所試官同會禮曹。增廣漢城初試。封彌拆見後。應試擧子別單書啓事分付。兩司各一員牌招進參。
정조 0년 · 강
命時囚鄭允德議處。
정조 0년 · 목
義禁府啓言。鄭允德更招。義州請簡事。縷縷發明。所當請刑。而旣有 先朝受敎。請上裁。敎以。觀此所供。其所欺隱。雖極無狀。本事不啻輕重自別。雖不吐實。渠之無狀。不待遲晩。而可以明知。不必以此曠日。盤問議處。
정조 0년 · 강
配孫效忠于會寧府。申德龍于報恩縣。
정조 0년 · 목
義禁府啓言。中官孫效忠會寧府邊遠定配。申德龍海南縣定配。請押送。敎以。申德龍與孫效忠有間。以中道更定配所。又啓言。申德龍以報恩縣定配。請押送。允之。
정조 0년 · 강
命申德龍父鄕任差帖査啓。
정조 0년 · 목
敎曰。義州居中官申德龍父鄕任軍校中。何時差帖成給乎。卽爲査問狀啓事。下諭于平安監司徐命膺。
정조 0년 · 강
命濟州民赴役後來待。
정조 0년 · 목
敎曰。庚子丁丑年濟州民赴役。已有賞給之例。今番亦來云。其數幾何。赴役後來待事分付。
정조 0년 · 강
命濟州漂失馬。勿爲更封。
정조 0년 · 목
因貢馬三十匹漂失。道臣更封狀啓。有是命。
정조 0년 · 목
予曰。吏判方兼備局有司堂上之任乎。領議政金陽澤曰。然矣。都政不遠。而吏判勢難兼察有司堂上之任。今姑許遞何如。予曰。改差可也。予曰。今春增廣漢城試。旣未出榜。則以其時封彌錄名。更爲設行則何如。陽澤曰。臣等伏見昨日所下傳敎。而若如是。則必無一試再赴之弊。且無雜亂之弊矣。予曰。蓋此科事。旣有 先大王所覽之榜目。則不可廢却。而其時 先大王。欲以庭試設行矣。今則監試旣已出榜。若以庭試設行。則監試無區處之道矣。予詢大臣。陽澤曰。監試以陳試例。付之式年似好。而合增式兩初試。幷設一會試。則初試額數太多矣。左議政金尙喆曰。大科若以庭試設行。則監試移付式年之外無他道。而事甚苟艱矣。右議政鄭存謙曰。監試若付式年。則初試之額數太多。此甚難處矣。吏曹判書徐命善曰。新除授義興縣監沈命吉。雖已準朔於詞訟。姑未應講於守令。臣矇不覺察。照擬受點。惶恐待罪。義興縣監請改差。予曰。勿待罪。沈命吉除講可也。
정조 0년 · 강
魂殿入番宗室蔘䓀價劃給。
정조 0년 · 목
領議政金陽澤啓言。 魂殿入番宗室以下蔘䓀價米。曾已折半除減。其餘則米木錢。惠廳草記。有次對時稟處之命。有難全然廢却。就當初折半除減中。又減三分一。請令惠廳劃給。從之。
정조 0년 · 강
推吏曹判書徐命善。
정조 0년 · 목
以義興縣監照擬政官做錯。大臣請推也。
정조 0년 · 강
命冬至使兼謝恩。以儀賓擬望。
정조 0년 · 목
吏曹判書徐命善啓稟。有是命。
정조 0년 · 강
命前洗馬李冲定配。
정조 0년 · 목
司諫李在學啓言。李冲以厚賊爲妹壻。賣權鬻勢。同惡相濟。當此討厚賊之日。若論其黨。冲實爲首。請前洗馬李冲邊遠定配。敎以。定配。
정조 0년 · 강
命貢人空石進排。卽速助給。
정조 0년 · 목
吏曹判書徐命善啓言。臣頃以貢市堂上入侍。伏承貢市弊瘼矯捄之敎。出而採問。則兩倉貢人等以爲。方當國役。空石無價。進排實爲冤悶。在前如此之時。各軍門及戶惠廳。有分數助給之例云。故臣以依例助給之意。捧甘各該衙門矣。尙無助給之事。如此而何能矯捄弊瘼乎。請更爲分付。卽速助給。從之。敎以。依前分排。卽爲助給。
정조 0년 · 강
詣　殯殿。行朝　奠及朝　上食。
정조 0년 · 강
命鐵原府使。今日內下直。
정조 0년 · 목
敎曰密符旣已來納。鐵原府使。今日內使之下直。
정조 0년 · 강
禮曹。以朝　祖收議啓。
정조 0년 · 목
該曹啓言。　魂箱朝　祖事。問議于時原任大臣。則領議政金陽澤以爲喪禮朝　祖一節。考之歷。代　皇朝。有神帛行禮之文。而今若前期辭　廟。還安闕中。則果不無難安之節。若於　靈駕進發之日。行朝　祖禮。而　神帛歷辭　太室。則　祖奠設行之禮。當在朝　祖之後。儀節亦不無窒礙之端。以臣謏淺。莫曉方便之道。伏願博詢而審處云。左議政金尙喆以爲嗚呼此禮。卽我　先大王遵　皇朝已行之典禮。取先儒所撰之議節。垂之綸音。載之補編者也。今以引前一日。以　神帛辭廟。還奉闕中。謂非無退之義。又以　魂箱奉辭。亦非返室之意。反覆起疑。聖諭諄諄。此實出於仰體先朝之遺意。而或慮古禮之失宜也。第念引前一日。旣有　梓宮移奉之節。則朝　祖魂箱。雖復還奉於　殯殿。恐無違於有進無退之義。且於綸音中有曰。　神帛非辭也。卽替行　梓宮之事。此不必爲嫌爲　敎。則　大行朝已定之禮。今當初行於　大行朝卽遠之辰。聖上所以不可全然廢閣之敎。亶出於無違不匱之　聖孝。今雖一遵補編而行之。恐不爲失禮之歸。而第　皇朝典禮。　神帛朝　祖。乃在發引日。靈駕進發之後。若以此論之。朝　祖之禮。不但行於引前一日。亦可行於發引之日。　先大王。每當　動駕之時。若過　太廟之門。必　降俯伏。望　廟而致敬焉。　神理人情。幽明無間。今於　仙馭大歸之日。仍行　太室朝　祖之禮者。恐有合於斟酌折衷之　聖意。而係是莫重邦禮。惟在博詢而裁處。右議政鄭存謙以爲補編所載朝　祖一節。蓋倣　皇朝奉　神帛行之之禮。而但期在引前一日。故　神帛出辭　太室。還奉闕中。與有進無退之禮意。不啻逕庭者。果如聖敎。無已則有一焉。　皇朝典禮。以　神帛朝　祖。乃在發引之後。蓋旣行朝　祖。則薦車便載。從此遂行。卽古禮然也。今若一遵此禮而行之。則其於酌古通今。不害爲折衷之道。而事係莫重典禮。博詢而處之云。領府事金相福以爲莫重禮節。以臣昧禮淺識。不敢臆對云。判府事李溵以爲發引日　神帛朝　祖。乃是　皇朝典禮也。今若依此禮行之。　發引日。停　靈輿於　太廟前路。行朝　祖之禮。仍爲進發。則此實合於廌車遂行之說。而可以寓　先大王無窮之　孝思。亦庶幾不違於有進無退之義。而此係莫重禮節。博詢而審處云矣。請上裁。敎以。待儒臣收議。
정조 0년 · 강
詣　殯殿。行晝　茶禮。
정조 0년 · 강
命松都民人。糧米題給。
정조 0년 · 목
漢城府啓言。松都民人一百名上來。輿士軍自願。而渠等。旣是市民。則有難責定於坊民之役。市民引曳軍中。添付。使用後放送之意。請分付輿士大將。允之。敎以松都民人。卽　先朝撫恤之民也。糧米。令該廳題給。
정조 0년 · 강
詣　殯殿。行夕　奠。
정조 0년 · 강
命時囚趙鎭禎等重勘。柳鎭茂分揀。尹彝復加刑。
정조 0년 · 목
義禁府啓言。趙鎭禎更招。山倉邑倉穀發賣私用罪。旣已自服。請照法重繩。敎以所犯雖極痛駭。與尹彝復。不無所間。從重勘律。又啓言。醫官洪達洙赴燕之行。受中官囑。轉請上使罪。請刑推得情。敎以此不嚴懲。則設置醫官。將爲內侍傳通外朝之階梯。洪達洙。從重勘律。又以林世載照律啓。敎以身爲別軍職。本邑事。屢次置對。其不治可知。從重勘處。旣已照律私罪施行。又以鄭忠達照律啓。敎以功減一等。又啓言。戶曹佐郞柳鎭茂。莫重役處。不爲親董。都監知委之事。不爲知委罪。請刑推得情。敎以分揀放送。又啓言。尹彝復更招。國穀幻弄。今盡直招。而當初設心用計奸濫之狀。猶不一一吐實。請刑推得情。敎以尹彝復之幼弄國穀。私自取用之事。屢勤嚴敎。今始吐實者。萬萬無據。換名前官與前前官事及許多奸狀。旣悉於狀啓。則觀此供辭。無一言納招。依回啓。待明朝。加刑得情。期於取服。
정조 0년 · 강
命鄭光淳。勿限年充軍。
정조 0년 · 목
義禁府啓言。罪人鄭光淳。杖一百。徒三年。定配於井邑縣。請押送。允之。以渠罪狀。不可止此。而一律之外。無旁照之律云。當初柳戇之啓。旣請軍律。衛將亦領軍卒之人。以勿限年充軍施行事。分付兵曹。○兵曹。以光淳。珍島郡勿限年充軍啓。
정조 0년 · 강
配鄭忠達于沔川郡。
정조 0년 · 목
義禁府啓言。時囚鄭忠達。徒三年。定配。五年禁錮照律。定配於沔川郡。請押送。允之。
정조 0년 · 강
命濟州赴役民物故。顧恤。
정조 0년 · 목
敎曰。濟州赴役民人之物故。其涉矜惻。令該廳該牧。顧恤。
정조 0년 · 강
命林川郡守不多日內辭朝。
정조 0년 · 목
敎曰。民事方殷。林川郡守宋宅圭。其令不多日內辭朝。御製跋文。當與　萬東祠扁額同下矣。
정조 0년 · 강
魂殿主櫝所覆靑紬袱及　殿內卓衣。命勿新備。
정조 0년 · 목
敎曰。　魂殿主櫝所覆靑紬袱。及　殿內所設卓衣。各以庚子舊件。自內措備。勿爲新備事。分付都監。
정조 0년 · 강
命副提調。持加減心腎湯。入侍。
정조 0년 · 강
命前義州府尹黃最彦拿處。問目。措語擧行。
정조 0년 · 목
敎曰。本府査啓。醫官供辭。皆以辛卯使行時府尹黃最彦云。而府尹之許施申姓漢之將校委折。及知中官族屬與否。不可不問。前義州府尹黃最彦。拿問處之。庚寅正使時。中官之父。果有圖差灣府將校。厥漢亦皆直招。本道査啓又到。其時正使慶興君。今已作故。今無可問。其時灣尹。亦令該府。取見査啓。指名現告。亦爲拿問處之。其他府尹之差帖。各有緊漫之不同。竝令該府。參酌稟處。拿問府尹問目。令本府。措語擧行事。分付。○敎曰。禁府開坐。當用刑。今日　國忌正日。令明日擧行。
정조 0년 · 강
命海溪君★(火+集)越俸。
정조 0년 · 목
敎曰。海溪君之聽托中官。圖差中官至親於灣府將校者。事未前聞。不可尋常處之。○因山時宗班零替。將不能成班。宜有參酌之道。海溪君★(火+集)。越俸一等。
정조 0년 · 강
命權烋分揀。崔東岳削職放送。
정조 0년 · 목
敎曰。保放罪人權烋。今無更問之端。分揀事分付。○敎曰。前兵使崔東岳。符信發兵。何等重事。換授左隻於管下邊將。事係紀律。而方在査事未勘中。爲先削職放送。更待處分。
정조 0년 · 강
賜御製綸音于金吾兩司。
정조 0년 · 목
敎曰。御製綸音禁府司憲府司諫院各賜一件。亦令禁府。載於鞫案事。分付。
정조 0년 · 강
詣　殯殿。行朝　奠。
정조 0년 · 강
遣承旨。詣昌德宮。奉審。
정조 0년 · 강
命三司諸臣。共勉鎭靖。
정조 0년 · 목
敎曰。近日章奏紛紜。彈墨相繼。層激轉甚。此豈殲厥巨魁。脅從罔治之意乎。無論某人某事。隨請允從者。非但待臺閣而然也。蓋欲示訖可休矣之意也。其令三司諸臣知悉。共勉鎭靖之道。
정조 0년 · 강
禮曹。以在外儒臣收議啓。
정조 0년 · 목
該曹啓言。朝　祖禮。問議于在外儒臣。則副護軍洪啓能以爲臣之蒙陋如前。禮之關係益重。不敢之外。實不知所以仰對云。副護軍金亮行以爲。病勢危重。不得收議云。
정조 0년 · 강
上　諡都監。以　永祐園表石前後面印本各七件。粧簇以入啓。
정조 0년 · 강
給廣州等邑渰囕戶。恤典。
정조 0년 · 목
京畿監司鄭光漢。以廣州等官居津夫柳大金等渰死囕死馳啓。平安監司徐命膺。以寧遠官居閑良張平南等渰死囕死馳啓。竝敎以令本道。恤典擧行。
정조 0년 · 강
命具壽國等刊望。徐有大削職。
정조 0년 · 목
持平朴聖泰啓言。惟允之責。固自不輕。如具壽國之瑕界累李邦榮之輕淺。決不可猥玷。請一竝刊去銀臺之望。副護軍徐有大。操弓之日。已作逆獜[麟:I-PERSON]之私人。制閫之初。又爲賊謙之密客。馱載善事。百般納媚。請爲先刊去於亞將兵閫之望。仍施定配之典。敎以具壽國等事。依啓。徐有大卽武弁也。不足深治。先施削職之典。知所懲畏。
정조 0년 · 강
掌令柳榮鎭上疏。請田光勳等刊削。吳普源等發配。賜批。
정조 0년 · 목
疏略曰。前兵使田光勳之癡蠢。閔趾燮之狡猾。徒藉逆獜[麟:I-PERSON]熏天之勢。屢典雄閫。貪饕不法。鳳山郡守李喆運。亦被獜[麟:I-PERSON]賊之吹噓。累經腴邑。及除是郡。虛民肥己。臣謂田光勳閔趾燮李喆運。施以刊削之典。永拔閫望。吳普源李謹具運奎李有和崔湜輩。爲厚賊之腹心。濫通仕路。尙今偃息。臣謂亟施發配。批以。閔趾燮田光勳李喆運事。依施。吳普源等事。不足隨治。何必發配。有官者汰去。無官者。勿復檢擬。爾其勿辭。察職。
정조 0년 · 강
獻納辛應三。疏請金尙斗竄配。李匡運刊版。賜批。
정조 0년 · 목
疏略曰。贊儀金尙斗。放恣馳騁。干與朝論。又是獜[麟:I-PERSON]謙之狎客。此等奸猾附賊之類。豈可使偃處輦轂之下。亟施竄配。斷不可已也。訓鍊正李匡運。卽凶賊相老北幕親密之禆。亟施刊版。以淸仕路。批以金尙斗。不過幺麼賤孼。汰去可也。李匡運事。依施。爾其勿辭。察職。
정조 0년 · 강
正言姜★(亻+寅)。疏陳父病。乞遞。仍請趙德成竄配。崔朝岳刊版。賜批。
정조 0년 · 목
疏略曰。臣老父。當此溽暑。諸症越添。委頓床玆。以此情勢。供仕無望。伏乞亟賜鐫遞。臣於請急之章不宜贅他。而公議所在。不客容泯默。副司直趙德成。謟附凶徒。爲世指目。亟施竄配。斷不可已也。慶尙左兵使崔朝岳。濫叨閫銊之任。不思報效。刑杖太濫。多殺人命。貪饕縱恣。無所顧忌。爲先施以刊版之典仍令道臣嚴査。勘以當律。批以趙德成事。施以削黜之典可也。崔朝岳事。依施。爾其勿辭。救護父病。
정조 0년 · 강
忠淸監司徐有臣。上䟲自列。賜批。
정조 0년 · 목
疏略曰。臣迺於月前。大被囚供之反詈。謂臣呫囁於交龜之席。致有公緘發問之嚴命。謹具事狀。稽首仰對。判付渙降。以知爲人爲敎。一言之寵。有踰華袞。莊誦德音。感縷鏤心骨。頃當按査。已料詆辱之必來。果然爰辭之出。大肆詬罵。而率皆窘遁矛盾。當下輒綻。臣何必與之較卞。以傷事體也。緘辭未勘之前。卽臣竢譴之日。亟命鐫削臣職。勘治臣罪。批以。卿其勿辭。欽哉蒞藩。
정조 0년 · 강
執義李一曾。疏陳父病。乞遞。仍請李得臣李敬心竄配。賜批。
정조 0년 · 목
疏略曰。第臣父病。隔歲沈苦。獨自扶將。寧有一刻離捨之望乎。玆敢不避煩瀆。冀蒙天地終始之澤焉。僉知中樞府事李得臣。以名祖之孫。附麗逆謙。圖奪族兄之廟剡。便同紾臂。而恬不知愧。締結簡賊。許以死友。臣謂李得臣。爲先刊改於承宣諫長之望。仍施竄配可也。至若承文正字李敬心。以逆謙之至親。陰謀秘計。莫不參涉。臣謂李敬心。亟令遠地定配。批以李得臣事。果如臺言。忝辱名祖多矣。姑施削黜之典。李敬心事。旣是厚謙至親。則其所附麗。固不足深誅。爾其勿辭。救護父病。
정조 0년 · 강
吏曹參議宋德相。疏辭新除三銓之任。賜批。
정조 0년 · 목
疏略曰。佐貳冢宰。低仰人物。是何等責任。而乃以如臣疏賤之一凡夫。苟然擬差。是何初政愼簡之時。乃有此玷名器壞官方之擧也。至若師儒之官。昔我　孝廟。創設是職。乃命先正臣宋浚吉及臣先臣以處之。而雖以先政與先臣。必一辭再辭三辭而不止。其職任之不輕。從可知焉。臣之倥侗蔑裂。遽爾冒承。則不但重傷廉義。將如蚷馳蚊負。而不免乎公松僨誤矣。抑臣結髮讀書。所講者倫常義理耳。向來厚獜[麟:I-PERSON]二賊之犯上蔑君。實古文所未有之大變也。伏聞綸音誕降。處分隨下。二賊明施典刑。今而後庶幾倫常可政。義理可伸矣。然而巨魁尙今無恙。殊切宗國之隱憂。而臣。匪職難冒。病苦纏身。獨阻申討之列。中心蘊結而已。批以待爾之來。不啻如渴。巽章又到。無意幡然。自顧誠淺。良切愧恧。今爾所帶之職。卽銓衡之地。敎冑之任也。當今初政。特授于爾者。豈爲觀瞻而然乎。噫。爾卽先正文正公之後也。寡人卽我　孝宗大王之孫也。苟不欲勵精圖理則已也。若有意於天下國家事。則捨山林宿德之士。而亦何以哉。爾其亟回遐心。其速造朝。庸副予側席廷企之望馬。仍敎曰。此批答。遣史官。傳諭于吏曹參議宋德相。登途與否。先爲知來。
정조 0년 · 강
命商般放送。土物區處。依戶曹關。施行。
정조 0년 · 목
敎曰。左相旣已筵奏定奪。商般今無用處。一竝放送事。卽爲分付。土物區處事。依戶曹關。施行。
정조 0년 · 강
以李明中爲鳳山郡守。金熲爲溫陽郡守。兪漢膺爲平澤縣監。
정조 0년 · 목
敎曰。使星旁午。且是孔道數遞。鳳山郡守代無論文南武。以他道有聲績守令移擬事。分付吏曹。又敎曰。平澤縣監洪彬改差。與鳳山溫陽代。今日口傳差出。
정조 0년 · 강
列聖御製。命頒賜于訓將及禁將。
정조 0년 · 목
敎曰。頒賜時遺漏。訓鍊大將張志恒。禁衛大將李漢膺處。各賜一件。其餘將臣。皆以實職受賜。勿論。
정조 0년 · 강
列聖御製監印郞廳等。施賞。
정조 0년 · 목
敎曰。忘未下敎。　列聖御製監印郞廳副司果沈有鎭柳義養。各上弦弓一張。校書館官員。不粧弓一張。賜給。
정조 0년 · 강
命軍兵謄錄抄入。
정조 0년 · 목
敎曰。右副承旨。庚子甲辰年　因山時各樣軍兵哨數。門外奉辭擧動及　返虞祗迎時隨駕軍兵謄錄。問于兵曹。抄出持入。
정조 0년 · 강
遣承旨。詣　景慕宮。奉審。
정조 0년 · 목
敎曰。明朝。右承旨。馳詣　景慕宮。奉審。兼察工役以來。
정조 0년 · 목
濟恭曰。　先朝受　敎中。有侍從以上拿處人。勿爲請刑。直請照律之命。而勿論遲晩與否。無議處而直欲照律。則議讞之際。不無掣礙之端。勿爲請刑一款。依受　敎擧行。而結語中照律二字。以議處改之。恐爲便當。故敢達矣。予從之。
정조 0년 · 강
詣　殯殿。行夕　上食及夕　奠。
정조 0년 · 강
召見承旨洪國榮鄭民始。都廳徐有防于廬次。
정조 0년 · 목
敎曰。副提調。持加減心腎湯。入侍。又敎曰。奉審承旨。入侍。又敎曰。　國葬都監都廳。入侍。○予曰。御書閣。何當畢役。民始曰。似當於念間訖役矣。予曰。澤水齋之役。今到何境。民始曰。澤水齋。已爲訖役矣。予曰。輪輿。限何處鋪設乎。有防曰。自資政門。至延和門前。鋪設矣。予曰。碑文草圖書。明日更爲書入。可也。仍敎曰。此時。吏判處外。可悶。與　國葬都監堂上韓光會。相換。其令入來。
정조 0년 · 강
命時囚洪檍重勘。尹彝復減死定配。洪達洙等功減一等。李奎緯照律。
정조 0년 · 목
義禁府啓言。前義州府尹洪檍。以申姓漢差任事。因傳敎拿問。依　先朝受　敎。請直爲照律。敎以苟使洪檍彈壓邊門。則宗班豈有此事。中官之父。亦豈至於現身之境乎。此事除之。渠是當該之府尹。而至發洪龍漢論罪之啓。縱不自愧。人謂斯何。可謂二罪俱發。其在嚴內外勵廉防之道。不可尋常處之。從重勘律。又啓言。尹彝復更招。幻弄文書。許多奸狀。旣已自服。請照法重繩。敎以贜吏之犯贜。從古何限。而豈有如尹彝復之叵測用計者哉。論其罪犯。難免一律。而贜如趙曮。而尙在地上。則彝復斷以死罪。殊非向者付之令前之意。固知此而不誅。臟吏益無所懼。處分不可異同。減死定配。旣施一次之刑。若又決杖。則年迫七十。俓斃可慮。杖特爲收贖。又以洪達洙照律啓。敎以功減一等。又啓言。李奎緯濫殺一款。雖不自服。朝家旣令道臣按査。則其所濫殺。昭著於査啓中。請以此照律。敎以本道査啓。極爲禂密。以至新舊伯之緘答。俱無李奎緯可明之端。而査啓亦無本事之相左者。可以拈出疑難之句語。則其所議處。固當如此。依回啓。照律。又以趙鎭禎照律啓。敎以功減一等。又因前郡守鄭煥猷捧供啓目。敎以鄭煥猷。不但犯手於飢民口吻中物。其所罪惡。不一而足。至於加資。事非常有。律之以法典。則自有常憲。旣有趙曮之例。不可直施一律。而罪不止於贜污。則亦不可視同趙曮。後日次對。問于大臣稟處。
정조 0년 · 강
詣　殯殿。行朝　上食。
정조 0년 · 목
行禮如儀。○敎曰。親　奠之時。年淺中官外。一不待令。事極駭然。問名內侍府。一竝從重推考。
정조 0년 · 강
行藥房入診于盧次。都提調鄭存謙。提調徐命善。副提調洪國榮。
정조 0년 · 목
醫官診候訖。奏曰。脈候。左右三部度數均適。胃脈大勝於向時矣。存謙曰。臂部微痛之候。更無發作乎。予曰。比昨日小差矣。
정조 0년 · 강
掌令柳榮鎭陳啓。請李克生竄配。賜批。
정조 0년 · 목
陳啓以爲前縣監李克生。托跡獜[麟:I-PERSON]賊。雷肆灜選。盡出洪家之拂拭。人皆指目以死士。渠亦揚言以必報。向來。初陳一疏。請討也。囫圇說去。全無倫脊。究其心跡。實與若淵一串貫來。至若曾任茂長時貪虐之狀。在渠猶爲薄物細故。而專事潤橐。民不聊生。請李克生爲先竄配。令本道嚴査。施以當律。批以李克生事。依啓。待行査發配。
정조 0년 · 강
校理鄭元始等聯箚。請詣臺兩司。竝施譴削。賜批。
정조 0년 · 목
箚略曰。今日詣臺臺臣。旣已入侍。則莫重合辭。不爲傳啓。大失臺體。及其退出。謂以僚議之未盡停當。乃欲還推已傳之啓於喉院。旋又托以闕啓。而陳箚見却。臺風掃地無餘矣。臣亦謂今日詣臺兩司。一竝施刊削。不可已也。批以職由生疏。何足深非也。
정조 0년 · 목
敎曰。意謂已有處分而保放矣。昨聞判金吾所奏。當初無發配照律。而姑先保放云。然則以烋之同惡相濟。豈有白放之理乎。揆以王政。太涉矛盾。權烋。遠地定配。
정조 0년 · 강
命差備。以他司卽。改付標。
정조 0년 · 목
敎曰。朝見總府侍衛望筒。該郞皆塡差備。侍衛極甚苟艱。他司郎廳中。改付標以入事。分付。
정조 0년 · 강
吏曹判書李重祜。疏辭新除長銓之任。賜批。
정조 0년 · 목
批以天官之長。初授於卿者。意有在焉。卿勿過辭。行公。
정조 0년 · 강
命忠淸道前春試券。移送成均館。
정조 0년 · 목
敎曰。忠淸道前春試券。旣已封來。移送于成均館。令本館堂郞。依漢城試例。修整擧案。
정조 0년 · 강
召見承旨洪國榮　殯殿都監堂上金漢耆于廬次。
정조 0년 · 목
予曰。　孝明殿中排設廳。明日定礎乎。漢耆曰。當於十五日定礎。而見其土色。不爲堅剛。故明日欲爲地定矣。
정조 0년 · 강
召見三司諸臣于興政堂。掌令柳榮鎭。獻納辛應三。校理鄭元始。修撰李獻慶。
정조 0년 · 목
予曰。今日召三司諸臣者。非欲聞傳啓也。頃日批答已諭。次對已諭。而予非謂獜[麟:I-PERSON]漢之無罪也。亦非謂非當施之律也。但雖不索言。而實有難處之端。奉朝賀。亦是應坐之人。而奉朝賀。於予爲外祖。此豈不悶然哉。此則臺臣可以諒之也。榮鎭曰。伏承聖敎。有足以孚感豚魚。而在執法之地。不敢遽然停之。當與僚臺相議爲之矣。予曰。此言亦爲無妨。一日不可再啓。其須出去。與諸僚。相議爲之。
정조 0년 · 목
該曹啓言。朝　祖禮。問議于在外儒臣。則吏曹參議宋德相以爲五禮儀。元無朝　祖一節。故　大行大王時。以添補。此誠出於　孝思。而第其節目。以　魂箱代行。此出於兵氏儀蓈。而非古禮也。朝　祖禮後。　魂箱還安　殯殿。而無所移動。又竝違於古經及家禮。此其爲徑庭。誠如聖敎。　魂箱之代行。丘氏之說。旣不免苟且。而亦出於不得已。則猶勝於全廢。此　先大王所以採取者也。臣禮學素昧。無以詳對云。前別提金鐘厚以爲臣屢辱聖問。輒據先儒不出不言之義。不敢有對。今於下問。亦無由變改云。持平兪彦鏶。則方患毒痁。不得獻議云。請上裁。敎以此獻議。更令禮官。問議時原任大臣。的確稟處。
정조 0년 · 목
義禁府啓言。時囚尹彝復。杖一百收贖。鏡城府減死定配。趙鎭禎。昌原府。徒三年定配。洪達洙密陽府。徒三年定配。權烋。南海縣遠地定配。請押送。竝允之。○敎曰。鄭允德之勘罪。不及洪達洙其在朝家刑政。不可倒置。此時外邑之罪人發配。亦關民弊。畿沿。徒三年定配。
정조 0년 · 강
命李徽之。更爲牌招。
정조 0년 · 목
敎曰。李徽之。又復違牌。此何分儀。雖以科事言之。主試則申晦。浮言則賊黨。豈可以此。替當自引。其涉無意。更爲牌招。
정조 0년 · 강
禮曹。以時原任大臣更爲收議啓。
정조 0년 · 목
該曹啓言。以此獻議。更令問議。的確稟處事。問議于時原任大臣。則領議政金陽澤。左議政金尙喆。右議政鄭存謙。領府事金相福。判府事李溵等以爲補編朝　祖一節。式遵　皇朝典禮。且倣丘氏儀節。謹按大明會典。以　神帛朝　祖。乃在發引日。且以　成祖文皇帝喪禮儀言之。梓宮至端門外。禮官奏請辭　祖。奉　神帛。入　廟街左門。至　太廟褥位。謁辭後仍出。此乃　皇朝已行之儀也。旣遵　皇朝之禮。則竝與引日行禮而遵之。然後可無得其半遺其半之歎。今於　靈駕進發之曉。行　神帛朝　祖之禮。　梓宮。至　太廟門外洞口。少駐。奉　神帛。入　太廟左門。行朝　祖禮後仍出。一如　成祖喪禮所載。則不違於子游卽遠之論。似合於儀禮遂行之文云。請上裁。敎以禮係至重。更以禮官之見。稟處。
정조 0년 · 강
大司憲金相翊。上疏自辨。乞遞。踏啓字。
정조 0년 · 목
疏略曰。臣自有年前所遭以來。集木之懼。方切于中矣。昨者。申應顯之疏。果出矣。抑勒爲說。聲罪狼藉。至於趾海家議婚一款。儘有苗脈。蓋於甲午夏間。趾海適到臣家。語次間。偶及兒少輩年齒。而臣之孫五歲者。與其孫女年紀相當。故臣果有議婚之語。未及究竟而罷。其後三年。語未嘗更及此事。所謂議婚。如斯而已。且臣於獜[麟:I-PERSON]賊。知其癡濫不吉之人。故同朝近二十年。酬酢未嘗爾汝。庚寅以後。則竝與問訊而絕之。臣於諫臣。本無恩怨。而中表之間。首尾甘心。必欲湛滅者。抑何心哉。天牌之下。承膺無路。伏乞永賜斥退。踏啓字。
정조 0년 · 강
改差安東府使李養鼎。
정조 0년 · 목
敎曰。臺諫雖許以風聞。當此新服之初。爲諫官之長者。擧措固宜審愼。使罪人無辭可明。而觀此全羅監司査啓。李敬倫。非曰無犯。而與臺臣所奏。或有元不近似者。至於伊時諫長。新差大邑也。政望。予雖不靳點。意或若何。以此南原事言之。一邑之田總。元不及萬結。則何以萬結分俵乎。此等細事。矇不知之。況此數百里幅員。累萬戶民生。果能總攬撫摩乎。與其强令赴任。不忘南顧之憂。曷若早卽變通之爲愈乎。風聞之爽誤。雖不可罪。臺臣吏才之不嫺。亦當有區處之道。安東府使李養鼎改差。今日政擇差。
정조 0년 · 강
有政。吏曹判書李重祜進。
정조 0년 · 목
以李普淳爲大司諫。韓光會爲右參贊。洪樂性爲知春秋。李義直爲同春秋。金尙默爲安東府使。鄭一祥爲同義禁。趙時萬爲羅州牧使。李世澤爲大司憲。
정조 0년 · 강
遣承旨詣習儀所。進排官諸執事摘奸。
정조 0년 · 강
召見承旨洪國榮。禮曹判書徐命善。改建堂上具允鈺于廬次。
정조 0년 · 목
予曰。朝　祖儀。禮判方獻議乎。命善曰。方收議於參判參議。三堂欲爲同時獻議矣。予曰。禮判之所見何如。命善曰。臣之所見則大臣獻議。似甚好矣。國榮曰。改建堂上具允鈺。有稟達事。來詣矣。予命入侍。允鈺曰。役事漸大而牛車不足。此甚難處矣。予曰。相議於營造堂上。推移用之好矣。
정조 0년 · 강
召見戶曹判書鄭弘淳于廬次。
정조 0년 · 목
予曰。召卿者。欲問勳府草記中籍沒區處事矣。弘淳曰。凡於籍產之屬勳府者。如戊申等年之有軍功者也。近來勳府則頗富饒。戶曹則屢經國家大事。專不成樣矣。敎曰。旣問戶判。正若予意。該府之草記。亦不可謂無所據。而至於今番。旣非戊申等年櫛風沐雨時比。糧餉廳劃給。亦有前例。此時經費。其宜軫念。勳府草記。勿施。依今春例擧行事。分付。
정조 0년 · 강
命糧餉廳屯田。勿許免稅。
정조 0년 · 목
戶曹判書鄭弘淳啓言。糧餉廳屯稅事。旣有言端。故敢達矣。屯田之許其免稅。欲令土地所出。無損於雜費。而專歸軍需之意也。而考其稅入分數。則每結所收。僅能當稅大同之數。而其於土地所出。則殆若無所捧焉。事之無謂。莫此爲甚。已許之免稅。雖難議其出稅。而此後。則一切勿許其免稅。似爲得當。請以此定式。從之。
정조 0년 · 강
召見承旨金鍾秀。判義禁蔡濟恭。刑曹判書李溎于廬次。
정조 0년 · 목
予曰。徐有祜事。知來乎。溎曰。未及詳査。而聞李重祜在刑判時。徐有祐得勝矣。予曰。明日詳査以奏。予曰。紙標信。幾何爲之。鍾秀曰。五百張。先爲之矣。予曰。科弊綸音。見之乎。鍾秀曰。見之矣。予曰。非不知爲支煩。而果是痼弊。故不得已爲之矣。鍾秀曰。此實今日之急務矣。予曰。科擧皮封事。自唐武后時而創出乎。鍾秀曰。事雖出於不好之時。而防奸之道。則莫勝於此。故至今行之矣。予曰。同春請享之儒疏。見之乎。鍾秀曰。見之矣。予曰。事係斯文。故猶豫未決。而蓋尤庵之於　孝廟。卽是不世出之際遇。故特命從享。而至如同春。際遇亦非不盛矣。而第比之尤庵。則亦有間矣。予又曰。追享於　宗廟一款。卽是非常之擧也。必有非常之際遇然後。當有非常之擧。道學。予雖不敢論。至於際遇。則予得以言之矣。以　孝廟所不　御札見之。尤庵卽是非常之際遇矣。承宣。曾聞傳心錄爲名册乎。鐘秀曰。臣略聞其槪矣。予曰。其序文。卽予在儲時所作。而適有言端。當令承宣見之矣。命中官。持來傳心錄序。命鍾秀讀之。讀訖。鍾秀曰。先正之時。今已百年矣。雖在士類。前後事實。如是詳知者。鮮矣。而況得此於君父。實是　宗社之福。斯文之慶矣。予曰。先正之事。與朱子每每相符。至於華陽泉石之與武夷山水。一般氣勢。豈不異哉。
정조 0년 · 강
命李敬倫嚴問口招。
정조 0년 · 목
敎曰。李敬倫査啓。旣已啓下。令該府。習儀後開坐。嚴問口招。
정조 0년 · 강
命時囚李敬倫議處。洪檍照律後放送。李奎緯功減一等。
정조 0년 · 목
義禁府啓言。削黜罪人李敬倫。全羅監司査啓中。還穀加分。營穀取剩。稅穀防納事。嚴問之下。泛稱遲晚。旣有持洪以奏之命。請上裁。敎以觀此供辭。雖與尹彝復有間。道臣査啓中三件事。營穀取剩。異於幻弄國穀。而至於加分及防納事。其所納供。專事糢糊。今春臺批。以持身之不能畏愼爲敎。以渠供觀之。莅邑之不能畏愼。又不可掩。若能畏愼。則臺言奚爲而至。犯贜亦豈如彼之夥然乎。其在綜核之道。有不可輕易酌處。而事件。比之彝復鄭煥猷。則煞有分別。議處。又啓言。洪檍照律啓。敎以當初必欲嚴處者。意在嚴內外也。至於廉防一款。猶屬細事。聞判堂所奏。果無可倣之律云。然則以連啓事而爲詐不以實之律。不無參酌之道。本事照律。草記後放送。又啓言。李奎緯照律。啓敎。以功減一等。
정조 0년 · 강
太僕。以濟州先運貢馬數啓。
정조 0년 · 목
司僕寺啓言。濟州出來先運歲貢馬二百匹內。五十三匹敗般渰斃。四匹般中故失。二匹到衿川病留。實納馬一百四十一匹。禾毛色。別單書入。
정조 0년 · 강
大司諫金普淳。上疏乞遞。仍請罪三司。賜批。
정조 0년 · 목
疏略曰。如臣最居人下者。尋常漫職。猶難堪膺。況此諫官之長乎。伏乞亟許鐫削。卽伏見諸臺聯名之疏。則至於獜[麟:I-PERSON]漢。特命三司入侍。至敎曰。三司之臣。必諒予意。伊日入侍兩司。至請以會議。而退有若眞箇可議者然。此何擧也。只不過恐拂上心。姑爲目前之計而已。眞所謂面從而退有後言者也。伏願亟從獜[麟:I-PERSON]漢厚謙孥籍之典焉。三司諸臣旣同登席。則固爲自立己見。據法嚴斥。而不此之爲。唯唯而退。臣謂入侍兩司。竝施刊削。儒臣施以譴罷。斷不可已也。批以臺臣之不能爭執。聽予丁寧面諭而然也。何必深罪。至於本事。予不索言。爾其諒之。勿辭察職。
정조 0년 · 목
敎曰。　祭奠事體。何等至重。則旣始之哭。無端乍止。旋復行事。雖由於以親　奠臨時下敎之致。事涉不敬。都薛里中官。從重推考。
정조 0년 · 목
予曰。　惠慶宮患候。自再作。　嘔氣孔劇。湯劑不得吞下。當進何劑。可以得效。醫官吳道炯曰。此是痰候凝結之致。歸脾湯前方中。去龍眼肉。加吉更一錢。只角七分進服。似好矣。予曰。自今日煎入。予曰。臂部往來之氣。今日又爲發作。依前。用木瓜茶。則爲好耶。道炯曰。木瓜茶。加桂枝進御。則似好矣。予曰。依前煎入。
정조 0년 · 강
命承旨兪彦鎬。卽爲上來。
정조 0년 · 목
敎曰。應敎兪彦鎬。幾年沈滞。予欲一用爲同副承旨。其令卽爲上來。
정조 0년 · 강
掌令尹弼東。持平朴聖泰。聯疏自引。乞遞。賜批。
정조 0년 · 목
聯疏略曰。臣等昨日。伏承三司諸臣入侍之命。蒼黃詣臺。則先詣臺臣。已入侍而退。伏聞以獜[麟:I-PERSON]漢孥籍事。至有三司諸臣會議之敎。事極嚴重。欲爲會議。則日勢已晩。莫重合辭。將有闕啓之慮。以此陳箚。喉院退却。堂箚峻發。盛氣譏斥。以此情勢。晏然蹲冒。斷無是理。伏乞亟削臣等之職。第於玉署之箚。有所慨然者。惟彼登筵之儒臣。不能卽地論責。乃於旣退已晩之後。始乃論列。誠未知其可也。批以爾等之欲爲還推已傳之啓。不下於玉堂之不能糾正。而不可以此遽遞言官。爾等勿辭。察職。
정조 0년 · 강
承旨李義翊陳疏。乞遞春秋兼銜。批下該曹稟處。
정조 0년 · 목
義翊。與從兄同春秋義直。有應避之嫌也。
정조 0년 · 강
詣　殯殿。行夕　上食。
정조 0년 · 강
命中官文鳳億等禁推。尋分揀。
정조 0년 · 목
敎曰。中官文鳳億金德端梁大熙一竝禁推。因禁推傳旨。敎以分揀。
정조 0년 · 강
命中官韓景勛拿問處之。以待處分。
정조 0년 · 강
命時囚韓景勛定配。
정조 0년 · 목
敎曰。身爲中官。下敎之下。焉敢拒逆。不但拒逆。本以頑惡之物。常多汎濫之習。至于今日擧行之事。擇其燥濕。終始抵賴。恬不知懼。此等之習。不早嚴懲。其若熟習。後弊不可勝言。時囚罪人韓景勛。待明朝。湖沿定配。
정조 0년 · 강
有政。吏曹判書李重祜。參判徐浩修進。
정조 0년 · 목
敎曰。安州便同弊邑。不可不極擇。今日政差出。不多日內辭朝。○以宋煥億爲校理。李彦五爲校書校理。李得永爲中和府使。鄭持淳爲淸道郡守。李儒慶爲副校理。金觀柱爲修撰。尹在醇爲掌令。鄭宇淳爲獻納。安聖彬爲校理。沈豐之爲副修撰。李義寬爲安州牧使。
정조 0년 · 강
命侍從堂下違牌坐罷人。竝敍用。
정조 0년 · 강
召見司僕提調徐命善于尊賢閣。
정조 0년 · 목
予曰。古例。則貢馬只頒於宦侍及戚里。而予意則事甚不當。故今有此頒賜諸臣之命。蓋欲雖如許微事。必用於有用之地也。命善曰。頒賜外朝。前所未有之事也。
정조 0년 · 강
頒賜貢馬于諸臣。
정조 0년 · 목
敎曰。賜與體重。不可在家受之。濟州馬方欲頒給。諸將臣。其令來待。又敎曰。內乘。領率貢馬入來。領受諸臣。亦皆召入。○命中官。以次呼名。頒馬諸承史。五軍門大將中軍。吏兵判。 殯殿都監堂郞。別軍職三員。宣傳官三員。都總都事一人。醫官五人。引儀一人。竝皆受馬謝恩。
정조 0년 · 강
命崔東岳。具格拿囚。嚴問。
정조 0년 · 목
敎曰。觀此平安監司査啓。崔東岳之罪。眞所謂殺無赦。東岳亦具秉彝。蒙被　先朝罔極之恩。猥掌雄鎭。凡幾次矣。固當畏愼。少報涓埃之萬一。而不但不此之爲。其所罪犯幾萬兩贜污。於渠猶是細事。奸騙良家之女子者。雖以現發者言之。至於干人之多。此是前所未聞之變怪。其爲孤　聖恩辱朝廷。尤不可勝言。査啓之外。絕悖無倫之行。不一而足。予之所嘗熟知者。渠雖欲發明。焉可得乎。況今先以査啓之事言之。眞贜畢露。到此更無欺隱之道。前平安兵使崔東岳。具格拿囚。各別嚴問口招。而問目。以此傳敎辭意。參以獄官之意。反復盤問。期於直招。若不直招。當限死加刑。以此嚴問。又敎曰。禁府開坐。　望奠後。卽爲擧行事。分付。
정조 0년 · 강
命田結中還推者。勿許免稅。
정조 0년 · 목
敎曰。昨於糧餉廳免稅事。已許戶判之奏。而推此而思焉。司僕牧場之在於宮房者。頃者提調旣請還屬。故予亦許之。而大抵牧場。本有免稅之法。然則前屬內需司。旣皆出稅。而欲正事面。雖屬本寺。己已出稅之處。以其還屬本寺之故。反又免稅。則是無異於當初未出稅之前。毋論司僕勳府宮房。田結中還推者。如有免稅之例。一竝勿爲許施事。分付戶曹。
정조 0년 · 강
命時囚洪檍勘放。李敬倫議處。
정조 0년 · 목
義禁府啓言。時囚洪檍。以不應爲私律。杖八十收贖。奪告身三等。放送。李敬倫議處。允之。
정조 0년 · 강
命秋曹囚李長煥詳覆施行。
정조 0년 · 목
刑曹啓言。罪人李長煥。刺殺南燮一節。旣已承服。依例結案照律　報議政府。請詳覆施行。允之。
정조 0년 · 강
詣　殯殿。行望　奠及朝　上食。
정조 0년 · 목
敎曰。以習儀聞之。輿士軍隊伍極甚不齊云。殊甚未安。明日習儀。與正日無畢。愓念擧行事。申飭輿士大將。
정조 0년 · 강
命明日親押處所。以廬次門外爲之。
정조 0년 · 목
三度習儀。在明日也。○敎曰。明日習儀。及正日諡册寶內入內出時。左承旨右承旨進去。
정조 0년 · 강
忠淸道儒生尹象東等上疏。請先正臣宋浚吉。配享　孝廟廟庭。賜批。
정조 0년 · 목
疏略曰。先正臣宋時烈。配食於　孝宗大王廟庭。成命之下。海隅臣庶。孰不欽仰而悅服乎。第伏念一時遭遇。同心同德。如帝堯之於岳牧。大舜之於稷契。而迺於躋配　廟庭之時。不得竝擧者。非先正臣宋浚吉乎。　孝宗大王。以撥亂反正之姿。思得共貞之臣。以講討復之策。而旌招之禮。首及於兩先正。由是。先正臣宋浚吉幡然改志。出而膺聘。與先正臣宋時烈。同心協贊。至以復雪義理一言之密邇　天朝之箚。崇奬死節之奏。語極痛切。宋時烈。撰其墓誌曰。　孝廟臨御。延聘禮遇。夐出常規。由是感激。自以尊周復雪爲己任。終始一心。如日星之昭。河漢之東。可質神明而無愧。此實先正身親見之。眞實摸寫者也。考諸兩先正文集年譜。則自可昭然。臣等豈敢誣乎。然則兩先正眞是同功一體。一而二。二而一者也。以是臣而不得竝享於　是君之　廟庭。則寧有是理哉。伏願體　聖祖契合之無間。察先正功德之均齊。特降竝享之命。批以兩先正之同心同德。予非不知。而只以文正公追配者。予亦有深加商量者也。爾等退修學業。
정조 0년 · 강
命崔東岳供辭勿施。刑推得情。
정조 0년 · 목
敎曰。平安兵使李國賢報備局狀辭。卽昨日監司狀啓中所無者。時兵使亦旣詳覈後報狀。則崔東岳豈有發明之端。以此狀辭。添問目。同爲嚴問。如不直招。依昨日下敎加刑現招之意。嚴加鉤覈。初招後。啓目入啓。本府姑勿罷坐。以待判付啓下。加刑更推事。分付。○敎曰。是豈疑似間事。而敢爲欺隱乎。渠若知朝廷之重。則安敢如是納供。此供辭勿施。刑推得情事。分付。
정조 0년 · 목
因敬倫照律啓目。敎以。功議各減一等。○義禁府啓言。時囚李敬倫。杖九十收贖。徒二年半。定配於新溪縣。韓景勛興陽縣。定配所。請押送。竝允之。
정조 0년 · 목
予具衰服。詣　殯殿。就版位。俯伏哭。總護使都監堂郞以下。奉　神輦。詣　殯殿。總護使金尙喆。進前曰。習儀時刻已到。今方奉　神輦離發矣。予曰。唯。予俯伏哭。尙喆等。奉　神輦進發。予止哭。還廬次。
정조 0년 · 강
詣崇政殿月臺。親押。
정조 0년 · 목
乘輿。詣崇政殿東月臺。降輿。就版位。承旨李在簡奉祝。親押如儀訖。乘輿。還廬次。
정조 0년 · 강
重推兵曹判書具善復。
정조 0년 · 목
善復殿座侍衛。私語聲高。承旨啓請重推也。
정조 0년 · 강
弘文館。以進講册子收議啓。
정조 0년 · 목
本館啓言。法講時進講册子。問議于領事及在外儒臣處。則領議政金陽澤左議政金尙喆右議政鄭存謙。皆以爲以聖學輯要。讀六經法言之。第當先講周易。而繼講春秋云。吏曹參議宋德相以爲嘗觀程朱讀書次第。以易先於春秋。我朝先正臣李珥所論。亦然云。副護軍金亮行病勢危重。不得仰對云。洪啓能以爲君命至於屢下。株守終難變改。震悚俟勘云。持平兪彦鏶以爲毒痁委頓。不得獻議云。前別提金鍾厚以爲株守素規。不敢爲對。區區迷執。與前無異云。領事及儒臣之議如此。何以爲之。敎以依儒臣議施行。○敎曰。進講周易。勿爲新印。以館藏本取用。開講不遠。懸吐時。依古例。諸玉堂牌招。會同擧行事。分付弘文館。
정조 0년 · 강
副司直金相翊。疏陳情勢。賜批。
정조 0년 · 목
疏略曰。臣於日前申應顯疏。有不勝萬萬危怖。臚列臣者。雖若單指麟厚。而打東指西。閃忽籠罩。噫嘻。招呼不逞。果在何時。作爲窩主。又指何事。而如是題目。容易橫加於人者。抑何心哉。伏乞特垂容光之照。俾雪覆盆之冤。批以知面不知心。古語旣云。何咎乎憲疏之不知卿心乎。卿其勉哉。
정조 0년 · 강
校理宋煥億。上疏自引。兼陳難冒之義。踏啓字。
정조 0년 · 목
疏略曰。臣向入臺地。醜拙畢露。大僚斥之以年少。都憲目之以狂率。譏誚備至。凌踏無餘。臣上不見孚於君父。下不見重於同朝。今雖欲冒沒彈冠。其於羞當世而辱朝廷。何哉。抑臣又有難冒之義。臣之三寸叔德相。方帶三銓之任。則臣之不當備擬。在法當然。而銓曹失於照檢。伏乞亟遞。踏啓守。
정조 0년 · 강
吏曹判書李重祜。參判徐浩修。聯疏自列。賜批。
정조 0년 · 목
疏略曰。再昨改新除授校理宋煥億。卽本曹參議宋德相三寸侄。而矇然備擬。至於受點。昏謬之失。相率請譴。亟命鐫遞。批以不過一時做錯。卿等勿辭察任。
정조 0년 · 강
以李敬懋爲捕將。口傳也。
정조 0년 · 목
敎曰。總護使旣奏。捕盜大將李漢膺改差。其代。以輿士大將李敬懋。口傳。卽爲擬入。
정조 0년 · 강
行藥房入診于盧次。提調徐命善。
정조 0년 · 목
承旨李在簡曰。禮判。今方入侍矣。十八日請　諡宗廟祭。前一日受　香。載於儀註。而再明日　册寶內出時。領議政旣以獻官受　香。復爲入來陪進。有所掣礙矣。命善曰。此是陪進　册寶後行事之　酌獻禮。則似當於伊日受　香矣。予曰。當日受　香可也。命善曰。　延福殿追崇上　册寶時。親祭齋戒。當爲磨鍊。而取考前例。則　太廟追上尊號時。親祭齋戒。以　太廟例擧行。今番則何以爲之乎。予曰。依　太廟例擧行可也。命善曰。然則誓戒當在卒哭前。似有掣礙之端矣。予曰。誓戒則以權停例爲之可也。命善曰。　景慕宮上　册印時。親祭齋戒當。用五日之制乎。敎曰。依　宮 園儀所載擧行可也。敎曰。請　諡傳　香。當日爲之。
정조 0년 · 강
三司聯啓討逆。賜批。大司憲李世澤。司諫金普淳。執義李一曾。掌令尹在醇。副校理李儒慶。正言姜★(亻+寅)。修撰朴天衡。副修撰沈豐之。
정조 0년 · 목
批以孥籍事。卿等雖是三司。亦是今日之臣子也。予之下敎於三司者。卿等。知予欲以私恩。屈公法乎。義理之分而忠逆所係。予亦知其可嚴而不可寬也。卿等。其或認以爲緩乎。予意亦不在於卿等之所量者。予不欲索言。反損義理。卿等擇之。
정조 0년 · 강
持平兪彦鏶。疏陳不稱之實。乞免。賜批。
정조 0년 · 목
批以崇儒重道。卽我朝家法。而矧予嗣服之初。所以與共圖理者。當須巖穴讀書之士。而爾之問學之造詣。予所熟聞。臺閣新除。意豈徒然。一時美恙。自可蘇健。酷暑已退。新涼乍生。政宜登途。爾其亟回遐心。庸副予延佇之望焉。仍命遣史官傳諭。
정조 0년 · 강
國葬都監都廳。命重推。郞廳越俸。
정조 0년 · 목
敎曰。度支水部。非不足也。別設都監者。當初法意。欲其專意於擧行之事而然也。今番都監。幾皆無頃。其所不察。未有甚於　國葬都監。分置三房。習儀三度之意。果安在哉。莫重習儀。則官人隨駕於大行輦後。此是國朝以來。所未有之事。　册寶內入。則前期御覽後。期日上　諡。該都監。今日欲爲奉安於　殯殿。此亦無稽之禮也。以至輪輿及其他以予所知者言之。凡所擧行。太不成樣。外此。安知無正日紛擾之弊乎。堂上或有新差。或有膠擾他役者。勿論。都廳從重推考。三房郞廳。一傡越俸一等。
정조 0년 · 목
敎曰。政院號令百司之地。吏隸。反不如春坊吏隸之幹事與號令。若此而命令何以領布。各司何以警畏。前後申飭。非止一再。而又復如前。此後。自本院。各別申飭。俾勿如前。
정조 0년 · 강
上　册寶幹事下吏。命科治。
정조 0년 · 목
敎曰。　先朝庚申年。上　册寶於　慈殿之時。　册寶內入。以其殿庭之或有沾濕之慮。此後。幄次。設於殿內。伊後。每遵此例。故殿內奉　安時。亦有自內　親臨奉審之例。以予所仰覩者言之。曾予前後册封時册印。亦用此例。然則　册寶之奉　安經夜。一也。況又有丁丑　諡册寶已例乎。以　傳敎之不載都監儀軌。都監托說。而此則不然。若不載於都監儀軌而不知。則丁丑年。亦何以知之乎。卽是下吏不善擧行之致。堂郞何以知之。所幹事下吏。令攸司科治。
정조 0년 · 강
召見三大臣都監堂上于廬次。領議政金陽澤。左議政金尙喆。右議政鄭存謙。都監堂上蔡濟恭李重祜李徽之。